kardosdrur/scandi-wiki huggingface dataset:
Poul S. Christiansen

Poul Simon Christiansen (født 20. oktober 1855 i Hundevad, Rolfsted Sogn ; død 14. november 1933 på Sankt Josephs Hospital i København) var en dansk maler.
 
Christiansen var knap 30 år gammel, da han kom på Zahrtmanns malerskole, hvor han fortsatte til 1905 som en slags inspektør, for at afdrage sin taknemmelighedsgæld til Kristian Zahrtmann. De tre store værker efter Dantes guddommelige komedie kan ses som et resultat af Zahrtmanns opfordring til at kaste sig over vanskelige opgaver. Christiansen mødte en del modgang, og kun ved Zahrtmanns hjælp kom han på Den Frie Udstilling i 1895. Han fik sit gennembrud på en udstilling i 1910. Christiansen var knyttet til Joakim og Niels Skovgaard, og til sin skolekammerat Niels Larsen Stevns.

1921 blev han Ridder af Dannebrog og 1925 Dannebrogsmand. Han er begravet på Vestre Kirkegård.

Hæder 
 Den Raben-Levetzauske Fond 1898, 1905;
 Den Hielmstierne-Rosencroneske Stiftelse 1899, 1907;
 Akademiets stipendium 1905;
 Det anckerske Legat 1918;
 Thorvaldsen Medaillen 1923.

Litteratur 
 Hanne Honnens de Lichtenberg, Maleren Poul S. Christiansen, Borgen, 2001. .

Eksterne henvisninger 

 
 
 Poul S. Christiansen i Den Store Danske af Inge Mørch Jensen og Kristine Kern på lex.dk
 Poul S. Christiansen hos Europeana.eu



Malere fra Danmark
Personer i Kraks Blå Bog (afdøde)
Personer i Dansk Biografisk Leksikon
Danskere i 1800-tallet
Danskere i 1900-tallet
Ansatte ved Det Kongelige Danske Kunstakademi
Riddere af Dannebrog
Grafikere fra Danmark
Modtagere af Thorvaldsen Medaillen
Vraget i Ebeltoft Fiskerihavn

Vraget i Ebeltoft Fiskerihavn er et fund af et kravelbygget skib bygget i begyndelsen af 1640'erne, som blev opdaget i Ebeltoft Fiskerihavn i 1999.

Vraget har spor efter brand og hug, hvilket kan tyde på, at det var et af de skibe, der blev ødelagt efter søslaget i Ebeltoft Vig 23. juli 1659, hvor en svensk flådestyrke nedkæmpede en dansk/hollandsk flåde, der skulle sikre overflytningen af omkring tusind mand fra Mols til Fyn. Svenskerne vandt slaget, ødelagde en hollandsk fregat, kaprede de øvrige krigsskibe, tog de tusind mand til fange og ødelagde de transportskibe, der skulle have været brugt til transporten.

Vraget 
Det er lykkedes at rekonstruere nok af skibet til at vide, at det var 12-15 m langt og 4,8 m bredt. Omkring 60 % af bunden og dele af siderne er fundet, og heriblandt er der stykker, der viser, at det var kravelbygget. Dendrokronologiske undersøgelser viser, at træet, der er brugt til skibet, sandsynligvis stammer fra Norge og blev fældet ca. 1640, hvilket leder til antagelsen af, at skibet blev bygget dette år eller umiddelbart efter.

Referencer 

Arkæologiske fund fra Danmark
Skibsvrag i Danmark
Ebeltoft
Ad Daqahliyah

Ad Daqahliyah (arabisk: الدقهليه ) er et guvernement, som ligger nordøst for Kairo. Dets areal er 3.471 km², og det har en befolkning på 5.338.831 indbyggere. Regionens hovedstad er al-Mansurah og andre betydelige byer er Mit Ghamr, Bilqas og Manzalah.

Regionen er kendt for, at nogle af de mest anerkendte egyptere indenfor videnskab, ingeniørvidenskab, medicin og kunst kommer herfra. Nyrecenteret i Mansurah er regnet som det bedste nyrecenter i Afrika.

Eksterne kilder og henvisninger 

Egyptens guvernementer
PrivatAir

PrivatAir er et flyselskab fra Schweiz. Selskabet beskæftiger sig med rute- og business flyvninger for andre flyselskaber, samt aircraft management. Hovedkontoret er placeret ved Geneve International Airport ved byen Meyrin. PrivatAir blev etableret i 1977.

Flyflåden består af fly fra flyfabrikanten Boeing. Derudover administrerer og flyver PrivatAir et stort antal privatfly for eksterne ejere.

Historie 
Selskabet blev etableret i 1977 under navnet Petrolair S.A., som et datterselskab til den græske erhvervsmand Yiannis Latsis koncern. I 1979 blev det første Boeing 737 fly tilført flåden. Selskabet begyndte i 1985 at beskæftige sig med køb og salg og forretningsfly, og i 1989 blev der tilført et Boeing 757 og Gulfstream IV fly til flåden.

Flyselskabet fik i 1995 sit Air operator's certificate (AOC) af de schweiziske myndigheder, og det kunne derefter starte med kommercielle VIP charterflyvninger. I maj 2000 blev det første af tre Boeing Business Jet tilføjet flåden. Senere samme år blev det amerikanske selskab Flight Services Group opkøbt. Dette blev i 2008 solgt til Gama Aviation.

PrivatAir Group blev etableret i marts 2001. Samme år blev byggeriet af en ny terminal til forretningsfly og PrivatAirs hovedkvarter påbegyndt. Den nye terminal "C3" blev indviet i februar 2002, og var et joint venture imellem PrivatAir og Genèves Lufthavn. 17. juni samme år begyndte PrivatAir for første gang på interkontinentale flyvninger. Dette skete på vegne af det tyske selskab Lufthansa med flyvninger fra Düsseldorf Lufthavn til Newark Airport ved New York. Der var seks ugentlige returflyvninger med et Airbus A319LR fly med 48 sæder i business-class konfiguration.

I samarbejde med Swissport etablerede PrivatAir i maj 2003 handling-selskabet PrivatPort. Dette selskab skulle beskæftige sig med servicering af VIP- og forretningsfly i lufthavnen i Genève.

PrivateAir fløj i december 2011 til 14 destinationer på vegne af Equatorial Congo Airlines, Gulf Air, Lufthansa, og Swiss International Airlines.

Eksterne henvisninger 

 PrivatAirs officielle hjemmeside

Referencer 

Flyselskaber fra Schweiz
Etableret i 1977
Ophørt i 2018
EasyJet Switzerland

EasyJet Switzerland er et lavprisflyselskab fra Schweiz. Selskabet flyver under en franchiseaftale med EasyJet fra Basel-Mulhouse- og Geneve Lufthavn. Hovedkontoret er placeret ved Geneve International Airport ved byen Meyrin. EasyJet Switzerland blev etableret i 1988 under navnet TEA Basel.

Selskabet fløj i september 2013 til over 40 europæiske destinationer fra dets hub på EuroAirport Basel-Mulhouse-Freiburg og Geneve International Airport. Flyflåden bestod af 22 fly med en gennemsnitalder på 6,4 år. Heraf var der femten af typen Airbus A319-100, og syv eksemplarer af Airbus A320-200.

Historie 
Flyselskabet blev etableret 18. maj 1988 og startede flyvningerne 23. marts 1989 under navnet TEA Basel. Det var en del af Trans European Airways gruppen der fløj charterflyvninger til europæiske destinationer.

I marts 1998 overtog engelske easyJet 40 % procent af aktierne i TEA Basel og 1. april 1999 begyndte selskabet af flyve under franchise af easyJets farver og brand. EasyJet ejede i 2011 49 % af selskabet, imens resten var ejet af private investorer. EasyJet Switzerland havde i 2007 over 400 ansatte.

Eksterne henvisninger 
 EasyJets officielle hjemmeside

Referencer 

Flyselskaber fra Schweiz
Etableret i 1988
KylieFever2002

KylieFever2002 (også kendt som Fever Tour 2002) var en koncertturne til støtte for Kylie Minogues studiealbum Fever (2001). Koncerten blev filmet i Manchester den 4. maj 2002, og udgivet på en dvd med titlen KylieFever2002: Live in Manchester.

Turneen var den største produktion Minogue var sat på til dato. Albummet og musikvideoer var i stand til at give og inspirere flere kulisser og kostumer. Turneen havde et meget større budget end de tidligere på grund af succesen med albummet og singler.

Kostumer til koncerten var designet udelukkende for Minogue af italienske designere Dolce & Gabbana. Det var også hendes første turne med officielle sponsorer, som var Evian og Vodafone.

Spilleliste 
Akt 1: Silvanemesis
"The Sound of Music" (instrumental introduktion)
"Come into My World"
"Shocked"
"Love at First Sight"
"Fever"
Akt 2: Droogie Nights
"Spinning Around"
Akt 3: The Crying Game
Crying Game Medley:
"Where Is the Feeling?"
"The Crying Game"
"Put Yourself in My Place"
"Finer Feelings"
"Dangerous Game"
"The Crying Game" (Reprise)
Akt 4: Street Style
"GBI:German Bold Italic"
"Confide in Me"
"Cowboy Style"
"Kids"
Akt 5: Sex in Venice
"On a Night Like This"
"The Loco-Motion"
Medley: "In Your Eyes" / "Please Stay" / "The Rhythm of the Night"
Akt 6: Cybertronica
"Limbo"
"Light Years"
"I Should Be So Lucky"
Akt 7: VoodooInferno
"Burning Up"
"Better the Devil You Know"
Ekstranummer
"Can't Get Blue Monday Out of My Head"

Turnedatoer

Eksterne henvisninger 
KylieFever2002 på officielle site 

Kylie Minogue-koncertturneer
Growshop

En growshop er en butik, der sælger produkter, der anvendes i forbindelse med at dyrke planter – særligt hamp – indendørs. Konceptet adskiller sig fra headshop, der sælger tilbehør til rygning

Hamp
Butikker
Leonid Slutskij

Leonid Slutskij ( ; født 5. maj 1971 i Volgograd, Russiske SFSR, Sovjetunionen) er en russisk tidligere fodboldspiller og nuværende fodboldtræner, der er træner for Rubin Kasan i hjemlandet. Han har tidligere trænet blandt andet CSKA Moskva, Ruslands fodboldlandshold, Hull City A.F.C. og Vitesse Arnhem.

Fodboldtrænere fra Rusland
Personer fra Volgograd
Trænere for Ruslands fodboldlandshold
Kruishoutem

Kruishoutem er en kommune i den belgiske provins Østflandern. I kommunen finder man byerne Kruishoutem, Nokere og Wannegem-Lede. Kommunens areal er på 46,76 km², og 1. januar 2010 boede der 8.145 mennesker i kommunen.

Eksterne henvisninger 

 Officiel hjemmeside 

Kommuner i Belgien
Peugeot 309

Peugeot 309 var en lille mellemklassebil i samme størrelsesklasse som Volkswagen Golf, og som blev introduceret i 1986. 

Bilen blev oprindeligt udviklet af Chrysler Europe som en afløser til Talbot Horizon/Simca Horizon og skulle være solgt under navnet Talbot Arizona. Chrysler trak sig imidlertid ud af Europa, inden bilen blev færdigudviklet og solgte i den forbindelse sine aktiviteter og varemærker til franske Groupe PSA, der bl.a. fremstillede Peugeot og Citroën. Under færdiggørelsen af bilen besluttede PSA at opgive varemærket Talbot og i stedet at introducere bilen som en Peugeot. Dermed lignende modellen ikke de øvrige Peugeot-modeller fra samme tid, og de billigste varianter havde Talbot-motor. Produktionen foregik i Storbritannien, i Spanien og i Frankrig.

Modellen fandtes kun i én karrosserivariant, hatchback med enten tre eller fem døre. Den ældre, men lige så store Peugeot 305 blev dermed bygget parallelt med 309 i nogle år. I 1989 gennemgik modellen et facelift og ophørte med at sælges i Europa i 1993, hvor den blev afløst af 306. Produktionen flyttede da til Indien, hvor modellen blev bygget til det indiske marked frem til 1997.

Eksterne henvisninger 

309
Små mellemklassebiler
Forhjulstrukne biler
Biler introduceret i 1986
Biler fra 1980'erne
Biler fra 1990'erne
Årets Bil i Danmark
Judendorf-Strassengel

Judendorf-Strassengel er en østrigsk kommune i distriktet Graz-Umgebung i delstaten Steiermark. Kommunen har et areal på 10,61 km² og et indbyggertal på 5.594 pr. 1. januar 2011.

Eksterne henvisninger  
 Officiel hjemmeside  

Kommuner i Steiermark
Sort Samvittighed

Sort Samvittighed er en teatergruppe bestående af 10 kvindelige kunstnere. De laver shows og teaterkoncerter, hvor de bl.a. har nyfortolket Anne Linnets mange sange og Tove Ditlevsens digte. De har blandt andet spillet forestillingen Hvid Magi på Betty Nansen Teatrets anneksscene, Edison (Frederiksberg) i 2011, med genopsætning i marts 2012.

Sort Samvittighed vandt 2 Reumerter ved showet i 2011 – Årets Musikteater/Show og Årets Instruktør.

Gruppen 
Gruppen består, anno 2014, af:
 Elisa Kragerup – instruktør og iscenesætter
 Jeanett Albeck – skuespiller og kapelmester
 Tilde Maja Fredriksen – skuespiller
 Signe Egholm Olsen – skuespiller
 Rikke Bilde – skuespiller
 Leila Vestgaard – skuespiller
 Kitt Maiken Mortensen – skuespiller
 Ida Marie Ellekilde – scenograf
 Signe Fabricius – koreograf
 Sara Åkerlund Clemmensen – lysdesigner

Eksterne kilder og henvisninger 

 Hvid Magi 
 Sort Samvittighed

Teater
Grupper
Herentals

Herentals er en by og en kommune i den belgiske provins Antwerpen i Flandern. Ud over byen af samme navn finder man i Herentals Kommune også byerne Morkhoven og Noorderwijk. Kommunens areal er på 48,56 km² og indbyggertallet er på 26.759 pr. 1. januar 2010.

Byen Herentals har en række bemærkelsesværdige gamle bygninger, heriblandt St. Katharina-kirken, de gamle byporte Bovenpoort og Zandpoort samt rådhuset. Derudover finder man Hidrodoe, et museum og oplevelsescenter med fokus på vand. Desuden findes en stor chokoladefabrik i byen.

Eksterne henvisninger 
 
 Officiel hjemmeside 

Byer i Belgien
Kommuner i Belgien
Bouillon (by)

Bouillon er en by og en kommune i den belgiske provins Luxembourg i Vallonien. Kommunens areal er på 149,09 km², og indbyggertallet er på 5.469 pr. 1. januar 2010.

Byen er populær blandt turister, som blandt andet kan bo på det store gamle Hotel de la Poste i centrum af byen og lige ved floden.

Byen ligger i et skovklædt område på grænsen til Frankrig, lige hvor floden Semois slår et skarpt knæk. En hovedattraktioner er Bouillons borg, som Godfred af Bouillon solgte for at finansiere sin deltagelse i korstogene.

Eksterne henvisninger 

 Officiel hjemmeside , 

Byer i Belgien
Kommuner i Belgien
Saroscyklus

Saroscyklus er en ekliptika hyppighed, der tidligere blev anvendt til at beregne solformørkelser og måneformørkelser. Perioden, der var kendt allerede i Kaldæerne i Babylon, skyldes, at tre forskellige intervaller af Månens bane og dækker 18 år og 11 dage 8 timer. Efter en saroscyklus har Solen og Månen næsten samme indbyrdes placering.

Navnet skyldtes Edmond Halley og er fra 1691.

Ekstern henvisning 
 NASA – Periodicity of Solar Eclipses

Tid i astronomi
Costas minimale overflade

Costas minimale overflade er i matematikken en indkapslet minimal overflade, som blev opdaget i 1982 af den brasilianske matematiker Celso Costa. Det er også en endelig topologisk overflade, hvilket betyder, at den kan dannes ved at stikke hul i et kompakt topologisk rum. Topologisk er der tale om en trehulstorus.

Geometriske former
Cotton-Eyed Joe

"Cotton-Eyed Joe", også kendt som "Cotton-Eye Joe" er en sang, der oftest associeres med sydstaterne i USA, selv om den har rødder fra hele USA og Canada. Den har været brugt til både pardans og mere end én line dance gennem tiden. Interessen for sangen blev fornyet med filmen Urban Cowboy fra 1980. 

I 1985 vandt The Moody Brothers en Grammy for Best Country Instrumental Performance med sangen, og det svenske band Rednex indspillede i 1994 en version, der blev spillet verden rundt og toppede bl.a. den danske singlehitliste.

Sange fra USA
Country
Nummer-et hits i Danmark
Sange fra 1994
Nummer-et hits i Storbritannien
Evige september

Evige september (fra , undertiden også den september, der aldrig ender) er et Usenet-slangudtryk, der først blev brugt af Dave Fischer. Det beskriver perioden der begyndte med september 1993. Det beskriver en tro på at den stadige tilgang af nye brugere ("newbies") siden dette tidspunkt til stadighed har forringet samtaleformens standard og almindelig opførsel på Usenet såvel som bredere på internettet, i en sådan grad at en nyhedsoplæser har gjort brug af udtrykket Evige September.

Baggrund 
Usenet opstod blandt universiteter på den nordlige halvkugle. Hvert år fik et stort antal nye universitetsstuderende adgang til Usenet for første gang, og det tog dem nogen tid at akklimatisere sig til netværkets standarder for opførsel eller "netikette". Efter omtrent en måned ville disse nye brugere teoretisk have lært at opføre sig som konventionerne foreskrev, eller ganske enkelt blive trætte af at bruge mediet. Således var september den måned, der varslede højdepunktet af forstyrrende nye elementer på netværket.

I 1993 begyndte America Online at udbyde Usenet-adgang til sine titusinder, senere millioner af brugere. For mange af "de gamle" brugere var disse "AOL-ere" langt mindre villige til at lære sig netikette end universitetsstuderende. Dette var til dels en konsekvens af at AOL ikke gjorde nogen stor indsats ud af at uddanne sine brugere om Usenet traditioner og vaner, ej heller blev det oplyst at disse nyfundne fora ikke blot var endnu en del af AOLs tilbud, men samtidig var det resultatet af vækst på en meget større skala end nogensinde før. Hvor den vanlige tilgang af nye septemberstuderende hurtigt ville falde til ro truede den enorme mængde nye AOL-brugere nu med at overvælde den eksisterende Usenet-kulturs kapacitet til at håndhæve sine sociale normer.

Siden den tid har den dramatiske vækst i internettets popularitet bragt en konstant strøm af nye brugere. Således, set fra en præ-1993 Usenetbrugers synspunkt er den almindelige "septembertilvækst" af nye brugere aldrig ophørt. Udtrykket blev anvendt af Dave Fischer i en post han skrev den 26. januar 1994 på alt.folklore.computers: "Det er ligegyldigt nu. September 1993 vil gå over i historien som den september, der aldrig sluttede."

Nogle internetudbydere udbyder ikke længere binære grupper (som Telus i Canada) mens andre helt har droppet Usenet (Comcast, AT&T). Den 9. februar 2005 holdt AOL op med at udbyde adgang til nyhedsgrupper, hvilket de annoncerede den 25. januar 2005. Den 16. september 2008 stoppede Comcast adgangen til nyhedsgrupper; en adgang de tidligere havde tilbudt alle deres højhastighedskunder. Dette fik nogle kommentatorer til at spekulere om september nu måske endelig skulle være ovre.

Referencer

Eksterne henvisninger 
The September That Never Ended på MeatballWiki 
Sdate , et Unix program der beregner datoen for Evige September. 

Nyhedsgrupper
Ord og vendinger
Stillehavsflåden (USA)

Stillehavsflåden eller United States Pacific Fleet (USPACFLT) er den amerikanske flådes flåde baseret i Stillehavet. Flådens hovedbase er Pearl Harbor Naval Base på Hawaii.

Stillehavsflåden blev grundlagt i 1907, da den asiatiske division og Stillehavsdivisionen blev slået sammen. I år 1910 blev den 1. division dog omorganiseredet til den Asiatiske flåde (Asian Fleet). Stillehavsflåden fik sin nuværende form ved, at United States Fleet blev delt i to flåder, Stillehavsflåden og Atlanterhavsflåden, i forbindelse med 2. verdenskrig.

Stillehavsflåden havde frem til maj 1940 base på den amerikanske vestkyst, men på grund af Japans ekspansionisme og krigshandlinger i Asien fik den amerikanske flåde ordre om at flytte til en fremrykket stilling i Stillehavet ved Pearl Harbor.

Se også 
 United States Pacific Command

Eksterne links 
  Officielle hjemmeside for Stillehavsflåden

United States Navy
Flåder
Dumyat (guvernement)

Dimyat (arabisk: دمياط )  er et guvernement i den nordlige del af Egypten, med 1.180.991 indbyggere og et areal på 589 km2. Guvernementet  ligger ved Nilens udløb i Middelhavet, og  dens hovedstad er byen Damietta.

Guvernementet er kendt for sin guava, særlig den som dyrkes på markene omkring landsbyerne Senaneyya og Kafr El-Battikh. Det er også kendt for sine palmetræer som dækker kyststriben fra Ras El Bar i øst til Gamasa i vest, og fra Middelhavets strande og sydover til landsbyen Reyad. En af de vigtigste eksportartikler fra Damietta er palmer; særlig mange sælges til Grækenland og Kina. Ellers er området kendt for sine møbler, sukkervarer, sardiner og mejeriprodukter, særlig for ostesorten Domiati.

Eksterne kilder og henvisninger 

Egyptens guvernementer
Carl Bonnesen

Carl Johan Bonnesen (26. maj 1868 i Aalborg – 13. december 1933 i København) var en dansk billedhugger.

Bonnesen blev uddannet på Kunstakademiet i perioden fra 30. januar 1887 til 28. maj 1889. Carl Bonnesen afslørede i sine tidlige arbejder en hang til eksotiske motiver med figurgrupper af barbarer, hunnere, asiater og andre, en motivkreds, som i 1898 forstærkedes af hans rejse til Egypten og Østasien. Tidens interesse for disse typer var fransk inspireret og fik et af sine mest afklarede udtryk i Bonnesens fremstilling fra 1891 af Kain, der ruger over menneskets skæbne. Selvom Bonnesen havde haft Th. Stein og Christian Carl Peters som lærere på Kunstakademiet, ses i valget af primitive typer og dramatiske situationer en klar sammenhæng med Stephan Sinding, som Bonnesen i Paris 1894-95 havde haft kontakt til. Som andre af epokens billedhuggere havde Bonnesen en vis tilknytning til brygger Carl Jacobsen, der bl.a. købte både Thor kører sine bukke og en Danserindegruppe til Carlsberg. En stor del af Bonnesens gipsmodeller findes i dag i Tingbæk Kalkminer sammen med gipsmodeller af Anders Bundgaard.

Bonnesen blev Ridder af Dannebrog 1910 og Dannebrogsmand 1932.

Han er begravet på Garnisons Kirkegård, men gravstedet blev nedlagt i 1990.

Hæder 
 1890 – Den Raben-Levetzauske Fond
 1890 – Den Hielmstierne-Rosencroneske Stiftelse
 1895 – Akademiets legat
 1898 – Det anckerske Legat
 1893 – Eibeschütz' Præmie (for Kain)
 1902 – (for Adam og Eva ved Abels lig)
 1894 – Eckersberg Medaillen (for En ulykkelig)
 1900 – (for Adam og Eva ved Abels lig)
 1900 – Bronzemedalje på Exposition Universelle, Paris
 1905 – Guldmedalje 2. kl. München 
 1930 – Thorvaldsen Medaillen (for Maria med Barnet)

Eksterne henvisninger 
 
 

Personer i Kraks Blå Bog (afdøde)
Personer i Dansk Biografisk Leksikon
Billedhuggere fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra Aalborg
Modtagere af Eckersberg Medaillen
Modtagere af Thorvaldsen Medaillen
Camilla Thomsen

Camilla Thomsen er navnet på flere personer:

 Camilla Ingemann Thomsen – Håndboldspiller
 Camilla Thomsen (squash) – Squashspiller
Spillertrupperne ved OL i håndbold 2004 (kvinder)

Kvindelige håndboldspillere som deltog unde sommer-OL 2004.

Hold

Træner: Pavel Dzhenev

Træner: Alexandre Schneider

Træner: Jan Pytlick

Træner: Olivier Krumbholz

Træner: Svein Andre Olsen

Træner: Chung Hyungkyun

Træner: Jose Aldeguer

Træner: Lim Young-chul

Træner: Leonid Ratner

Træner: Lajos Mocsai

Kilder 
 Den officielle rapport fra sommer-OL 2004. Volume 2.

Noter 

Sommer-OL 2004 - kvindernes trup, Håndbold under
 
Spillertrupper ved håndbold under sommer-OL
Bodhidagen

Bodhidagen er den buddhistiske helligdag, der fejrer dagen den historiske Buddha Siddharta Gautama oplevede oplysning, også kendt som bodhi på sanskrit eller pali. Ifølge traditionen havde Siddhartha nylig forladt års ekstrem asketisk praksis og besluttede at sidde under et bo-træ og bare meditere, indtil han fandt roden af lidelse, og hvordan man kan frigøre sig selv fra den.

Traditionelt fejres dagen på den ottende dag i den tolvte måned i de østasiatiske lande, som stadig praktiserer lunisolarkalender. 
Men i Japan, fejres dagen på den gregorianske dato 8. december, et resultat af vestliggørelse som følge af Meiji-restaurationen (1862–69).

Rohatsu 
Ordet rōhatsu () betyder bogstaveligt ottende dag i den tolvte måned. Det er typisk for zenmunke og lægfolk, at blive oppe hele aftenen før rohatsu og praktisere meditation, og helligdagen indledes ofte med en intensiv sesshin.

Kildehenvisninger 

Buddhisme
Helligdage
Kristers Serģis

Kristers Serģis (14. januar 1974 i Cēsis i Lettiske SSR) er en lettisk tidligere motocrosskører. Han deltog ved VM i sidevognscross i årene fra 1992 til 2008, og har haft Artis Rasmanis, Normunds Bērziņš, Ramon van Mill, Sven Verbrugge og Kaspars Stupelis som passagerer i sidevognen. Kristers Serģis blev verdensmester i sidevognscross fem gange (1997, 1998, 2000, 2001 og 2002), og indtog andenpladsen fire gange (1999, 2003, 2005 og 2008) samt tredjepladsen i 2007. Hans træner gennem alle årene var hans far Jānis Serģis.

Kristers Serģis er siden den 29. oktober 1997 Kommandør af Trestjerneordenen.

Kildehenvisninger

Eksterne henvisninger 
 Verdensmesterskaberne i sidevognscros gennem årene  

Personer fra Cēsis
Motocrosskørere
Kommandører af Trestjerneordenen